ભારતમાં યોજાયેલા વિશ્વકપમાં મહેન્દ્ર સિંહ ધોનીના આગેવાની હેઠળની ભારતીય ટીમે કપેલ દેવ દ્વારા રચવામાં આવેલા ઇતિહાસનું પુનરાવર્તન કર્યું હતું અને ભારતને બીજો વિશ્વકપ જીતાડ્યો હતો. આ મેચમાં યુવરાજ સિંહે માંદગી હોવા છતાં પણ રમવાનું ચાલું રાખ્યું હતુંને ટૂર્નામેન્ટમાં સારા પ્રદર્શન બદલ તેને પ્લેયર ઓફ ધ ટૂર્નામેન્ટ જાહેર કરવામાં આવ્યો હતો. આ પળ એટલા માટે પણ ખાસ છે કે, ક્રિકેટના ભગવાન ગણાતા સચિન તેંડુલકરની ઇચ્છા હતી કે તે દેશને વિશ્વકપ અપાવે અને 2011માં તેની હાજરી સાથેની ટીમે વિશ્વકપ જીતતાં તેનું આ સ્વપ્ન પણ પૂર્ણ થયું હતું.